Document ID: 32006D0443

SKLEP SVETA
z dne 13. marca 2006
o spremembi sklepov 2001/507/ES in 2001/509/ES za razglasitev pravilnikov št. 109 in št. 108 Gospodarske komisije Združenih narodov za Evropo o obnovljenih gumah za obvezna
(2006/443/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (1), in zlasti člena 3(3), druge alinee člena 4(2) in člena 4(4) Sklepa,
ob upoštevanju predloga Komisije,
ob upoštevanju privolitve Evropskega parlamenta (2),
ob upoštevanju naslednjega:
(1)
Pravilnika št. 109 in št. 108 Gospodarske komisije Združenih narodov za Evropo (UN/ECE) uvajata usklajene zahteve za obnavljanje gum ter visoko raven varnosti in varstva okolja. Omogočata prost promet obnovljenih gum.
(2)
Skupnost je s Sklepom 97/836/ES postala pogodbenica Revidiranega sporazuma UN/ECE iz leta 1958. Skupnost je s sklepoma 2001/507/ES (3) in 2001/509/ES (4) pristopila k pravilnikoma št. 109 in št. 108 UN/ECE. S pristopom k tema pravilnikoma se je Skupnost zavezala, da ju v skladu z določbami členov 2 in 3 Revidiranega sporazuma iz leta 1958 sprejme kot alternativo zakonodaji Skupnosti. Vendar pa je treba v skladu s členom 4(4) Sklepa 97/836/ES v zakonodajo Skupnosti vključiti določbo, s katero postane uporaba teh pravilnikov obvezujoča.
(3)
Glede na omejeno naravo potrebnega ukrepanja obvezne uporabe obeh pravilnikov ni primerno uvesti z direktivo, kot to predvidevata sklepa 2001/507/ES in 2001/509/ES.
(4)
Zato je treba sklepa 2001/507/ES in 2001/509/ES ustrezno spremeniti -
SKLENIL:
Člen 1
Sklep 2001/507/ES se spremeni:
1.
edini člen se nadomesti z naslednjim:
„Edini člen
Evropska skupnost pristopi k Pravilniku št. 109 Gospodarske komisije ZN za Evropo o homologaciji proizvodnje obnovljenih pnevmatik za gospodarska vozila in njihove priklopnike.
Od 13. septembra 2006 se priložene določbe Pravilnika št. 109 UN/ECE uporabljajo kot obvezni pogoj za dajanje obnovljenih gum, ki sodijo na področje uporabe tega pravilnika, na trg v Skupnosti.“;
2.
besedilo Pravilnika št. 109 UN/ECE, ki je priloženo Sklepu 2001/507/ES, se nadomesti z besedilom, ki se nahaja v Prilogi I k temu sklepu.
Člen 2
Sklep 2001/509/ES se spremeni:
1.
edini člen se nadomesti z naslednjim:
„Edini člen
Evropska skupnost pristopi k Pravilniku št. 108 Gospodarske komisije ZN za Evropo o homologaciji proizvodnje obnovljenih pnevmatik za motorna vozila in njihove priklopnike.
Od 13. septembra 2006 se priložene določbe Pravilnika št. 108 UN/ECE uporabljajo kot obvezni pogoj za dajanje obnovljenih gum, ki sodijo na področje uporabe tega pravilnika, na trg v Skupnosti.“;
2.
besedilo Pravilnika št. 108 UN/ECE, ki je priloženo Sklepu 2001/509/ES, se nadomesti z besedilom, ki se nahaja v Prilogi II k temu sklepu.
V Bruslju, 13. marca 2006

Labels: 13
7
1
8